Kære medlemmer. 27.9.2025

Grundejerforeningen har nu fået fældet og opskåret det væltede piletræ på fællesarealet ved åen. Træet er skåret i stykker på ca. 1 meter (nogle af dem er tunge) og grenene er lavet til flis. Det kan afhentes gratis **af grundejerforeningens medlemmer** efter princippet først til mølle.

Træet og flisen kan hentes for enden af Rørsangervej - der må ikke køres på selve fællesarealet.

Tag kun brænde og flis **til eget forbrug, dvs. i begrænset mængde** og tænk på, at der er flere der gerne vil have del i træet.

God fornøjelse!

Bestyrelsen